Օրեր առաջ, երբ դեռ չէին լռել հակառակորդի կրակահերթերը սահմանային գոտում, շատ հայորդիներ պատրաստակամություն հայտնեցին` անհրաժեշտության դեպքում գնալ առաջնագիծ, կանգնել զինվորի կողքին, նեցուկ լինել ու պաշտպանել սահմանամերձ գյուղերի բնակչությանը: Առաջիններից մեկը պահեստազորի սպա, Արցախյան ազատամարտի մասնակից Արթուր ԵՂԻԱԶԱՐՅԱՆՆ էր, ով բաց նամակով դիմեց պաշտպանության նախարար Սեյրան Օհանյանին: Փաստն իսկապես ուրախալի է, հպարտություն ներշնչող: Մանավանդ` ոգևորությունը համընդհանուր էր, արձագանքներն ու առաջնագիծ մեկնելու պատրաստակամություն հայտնող կամավորների թիվը` աննախադեպ: